3.pielikums

“Apkures sistēmas pārbūve daudzdzīvokļu mājai Teātra ielā 1, Balvos”

(ID Nr. SAN-TEX TI 2025/10)

**TEHNISKĀ SPECIFIKĀCIJA/ TEHNISKAIS PIEDĀVĀJUMS**

**“Apkures sistēmas pārbūve daudzdzīvokļu mājai Teātra ielā 1, Balvos”**

**(ID Nr. SAN-TEX TI 2025/10)**

**Veicamie darbi:**

Apkures sistēmas pārbūve daudzdzīvokļu mājai Teātra ielā 1, Balvos.

**Darba uzdevums:**

1. Darbi veicami atbilstoši lokālajai tāmei un šajā tehniskajā specifikācijā minētajiem nosacījumiem, ievērojot spēkā esošos Latvijas Republikas normatīvos aktus un būvniecības noteikumus.
2. Darbu veicējs (turpmāk – Izpildītājs) veic esošās teritorijas apsekošanu un nodrošina visu nepieciešamo saskaņojumu saņemšanu, tai skaitā ar valsts uzraudzības iestādēm, virszemes un apakšzemes inženiertīklu turētājiem, kā arī zemes īpašniekiem likumā noteiktajā kārtībā.
3. Izpildītājs nodrošina būvniecības lietas vadību Būvniecības informācijas sistēmā (BIS).
4. Būvdarbi veicami saskaņā ar izstrādāto būvprojektu, kas ietver siltummezgla izbūvi ēkā un tā pieslēgumu centralizētajai siltumapgādes sistēmai. Būvprojekts pieejams: <https://failiem.lv/u/t8uyenctm6> .
5. Tāmē jāiekļauj visi nepieciešamie darbi, tostarp darba spēka izmaksas, cilvēkstundu patēriņš, montāžas un demontāžas darbi, kā arī tehnoloģisko iekārtu uzstādīšana. Tāmei jāparedz arī to darbu veikšana, kas nav tieši minēti tehniskajā specifikācijā, bet kas tehnoloģiski ir nepieciešami tirgus izpētes priekšmeta pilnvērtīgai realizācijai norādītajā termiņā un vietā.
6. Ja tāmes pozīcijā ir norādīts konkrēts preces vai materiāla nosaukums ar piebildi “vai ekvivalents”, Pretendentam ir tiesības piedāvāt līdzvērtīgu preci vai materiālu, ar nosacījumu, ka piedāvātais produkts tehniskajās un funkcionālajās īpašībās atbilst vai pārsniedz prasītās preces vai materiāla raksturlielumus un Pretendents uzņemas pilnu atbildību par piedāvātā produkta atbilstību.
7. Piedāvājot ekvivalentus materiālus, Pretendentam kopā ar piedāvājumu jāiesniedz:
	1. Saraksts ar piedāvātajiem ekvivalentiem, kurā skaidri norādītas tās pozīcijas, kurās tie tiek piedāvāti, kā arī norādīti šo materiālu tehniskie parametri (ja tādi bija noteikti Izmaksu tāmē), lai Pasūtītājs varētu veikt to salīdzinājumu ar prasītajiem materiāliem;
	2. Akreditētas atbilstības novērtēšanas institūcijas izdoti testēšanas pārskati, protokoli vai sertifikāti, kas apliecina piedāvāto ekvivalentu materiālu atbilstību Izmaksu tāmē noteiktajām prasībām.
8. Pasūtītājam ir tiesības būvdarbu izpildes laikā vai pieņemšanas brīdī pārbaudīt piegādāto preču vai materiālu atbilstību izvirzītajām prasībām. Ja piegādātais ekvivalents materiāls neatbilst projektā noteiktajām prasībām, visas ar to saistītās sekas, tostarp materiālu nomaiņas vai labojumu izmaksas, sedz Izpildītājs.
9. Pretendentam pastāvīgi jāuztur darbu izpildes vieta kārtībā, atbrīvojot to no atkritumiem. Atkritumu apsaimniekošana nedrīkst radīt negatīvu ietekmi uz vidi. Pirms objekta nodošanas ekspluatācijā Pretendentam jānodrošina teritorijas sakārtošana – jāaizvāc būvgruži, izmantotais inventārs, tehnika un rīki, atstājot darbu izpildes vietu tīru un kārtīgu. Minētie darbi veicami līgumsummas ietvaros.

**Objekta apsekošana:**

Pirms piedāvājuma iesniegšanas, ja nepieciešams, Pretendentam jāiepazīstas ar darbu apjomiem un esošo situāciju objektā, iepriekš piesakoties pie Balvu novada pašvaldības aģentūras “SAN-TEX” direktora Egona Strumpes pa tālruni 20275589.

□ *(atzīmē, ja piekrīt)* **Pretendents apliecina, ka apņemas izpildīt pasūtītāja Tehniskajā specifikācijā noteiktās prasības.**

20\_\_.gada \_\_.\_\_\_\_\_\_\_\_\_[[1]](#footnote-1)

*Amats, vārds uzvārds, paraksts*1\_\_\_\_\_\_\_\_\_\_\_\_\_\_\_\_

1. Rekvizītus “datums” un “paraksts” neaizpilda, ja dokuments sagatavots atbilstoši normatīvajiem aktiem par elektronisko dokumentu noformēšanu. [↑](#footnote-ref-1)